b'\n_START_ARTICLE_\nKorita (Bosansko Grahovo, BiH)\n_START_SECTION_\nPovijest\n_START_PARAGRAPH_\nDo \xc4\x8detni\xc4\x8dkog ustanka i pokolja u ovom selu 1941., selo je imalo 40 ku\xc4\x87a s preko 400 \xc5\xbeitelja. Za vrijeme \xc4\x8detni\xc4\x8dkog ustanka 27. srpnja 1941. su mjesni Hrvati gotovo u potpunosti zatrti u pokolju kojeg su srpski ustanici po\xc4\x8dinili u Bosanskom Grahovu i okolnim selima Obljaju, Luci, Ugarcima i Crnom Lugu. Srpski ustanici su oplja\xc4\x8dkali i spalili sve hrvatske ku\xc4\x87e,  a stanovnike pobili. Pre\xc5\xbeivjeli su malobrojni. Poslije drugog svjetskog rata dio tih pre\xc5\xbeivjelih se vratio. _NEWLINE_Selo je gotovo potpuno izbrisano s lica zemlje, gotovo svi pre\xc5\xbeivjeli mje\xc5\xa1tani raselili su se po Hrvatskoj i svijetu. Nenarodna, protuhrvatska Bosna i Hercegovina i Jugoslavija nacionalizirala je zemlju Hrvata. _NEWLINE_Dvoje zadnjih stanovnika bili su starci koje su \xc4\x8detnici ubili 1992. godine._NEWLINE_Korita su do 1991. bila jedno od 2 naselja s hrvatskom ve\xc4\x87inom u op\xc4\x87ini Bosansko Grahovo._NEWLINE_Tek 70 godina poslije pokolja potomci mje\xc5\xa1tana u mogu\xc4\x87nosti su kupovati zemlju svojih roditelja i predaka i samostalno obnavljaju svoja ognji\xc5\xa1ta, bez ikakve pomo\xc4\x87i op\xc4\x87ine i dr\xc5\xbeave._NEWLINE_Potomci pre\xc5\xbeivjelih Hrvata danas grade nove ku\xc4\x87e. Selo o\xc5\xbeivljava na temeljima starih poru\xc5\xa1enih ku\xc4\x87a. Obnovljene su tri ku\xc4\x87e, dvije su u gradnji. I preostali potomci se zanimaju za obnovu svojih ognji\xc5\xa1ta. Izgra\xc4\x91ena je zavjetna kapelica. U izgradnji je Hrvatski kulturni centar, planirano sredi\xc5\xa1te dru\xc5\xa1tvenog \xc5\xbeivota grahovskih Hrvata.\n_START_SECTION_\nKultura i spomenici\n_START_PARAGRAPH_\nU Koritima se nalazi zavjetna kapela sv. Jeronima._NEWLINE__NEWLINE_Po\xc4\x8dev\xc5\xa1i od 2012. godine u \xc4\x8dast don Jurja Gospodneti\xc4\x87a pokrenuto je u Pjesni\xc4\x8dko sijelo u Koritima, koje okuplja hrvatske pjesnike transcendentalnoga nadahnu\xc4\x87a. Odr\xc5\xbeava se na Vidikovcu kod Korita. _NEWLINE_Spomen-obilje\xc5\xbeje Mate i Mande Vuli\xc4\x87, bra\xc4\x8dnog para koji su kao civili ubijeni u agresiji na Hrvate 1992. godine._NEWLINE_Kulturno-vjerska manifestacija \xe2\x80\x9eDani sv. Ilije\xe2\x80\x9c odr\xc5\xbeava se u Koritima._NEWLINE_Hrvatski kulturni centar, planirano kulturno sredi\xc5\xa1te dru\xc5\xa1tvenog \xc5\xbeivota grahovskih Hrvata.'